# NORMALLOVER NLM FORSAMLING/MENIGHET/KIRKE MED ELDSTE/TILSYNSRÅD

### 1.0 Navn

Forsamlingens/menighetens/kirkens navn er

### Bekjennelse og tilhørighet

Forsamlingen/menigheten/kirken står tilsluttet Norsk Luthersk Misjonssamband (NLM) og er dermed forpliktet på Bibelen og den evangelisk lutherske kirkes bekjennelse[[1]](#footnote-2).

Forsamlingen/menigheten/kirken legger NLMs grunnregler og retningslinjer til grunn.

### 3.0 Formål

3.1 Forsamlingen/menigheten/kirkens formål er å utbre Guds rike, forkynne evangeliet og ta ansvar for misjon lokalt, nasjonalt og internasjonalt

3.2 Forsamlingen/menigheten/kirken vil forkynne Guds ord, forvalte sakramentene og lære opp barn, unge og voksne til liv og tjeneste i Guds rike.

### 4.0 Medlemskap

4.1 Medlemskap i forsamlingen/menigheten/kirken kan tegnes av personer som:

1. Bekjenner seg til den kristne tro og er døpt.
2. Vil arbeide på den læremessige basis og etter de formål og bestemmelser som kommer til uttrykk i §2 og 3.
3. Betaler medlemskontingent.

4.2 Barn av foreldre som er medlemmer skrives inn som medlem ved dåp. Barn som er døpt i andre forsamlinger, menigheter eller kirker skrives inn etter melding fra foresatte.

4.3 Medlemmer opptas etter medlemssamtaler.

4.4 Medlemmer som lever i strid med Guds ord skal veiledes i samsvar med bibelens verdier.

4.5 Medlemmer som ikke lever i overensstemmelse med §2 i denne loven, og som ikke retter seg etter gjentatte oppfordringer fra forsamlingens/menighetens/kirkens ledelse, kan miste sitt medlemskap.

### 5.0 Årsmøte

5.1 Forsamlingens/menighetens/kirkens årsmøte holdes så tidlig som mulig på nyåret.

5.2 Medlemmer som har fylt 15 år har stemmerett på årsmøtet.

5.3 Årsmøtesaker:

1. Årsmelding og revidert regnskap
2. Valg
	1. Styre med varamedlemmer
	2. Eldste/tilsynsråd
	3. Revisor (ikke krav om statsautorisert eller registrert revisor)
	4. Valgkomite for neste årsmøte
3. Samtale om arbeidet i året som gikk, samt drøfting av visjon, målsettinger og arbeidsplan for arbeidet fremover.

5.4 Medlemmer som har betalt kontingent kan stemme på årsmøte. Nye medlemmer må være innmeldt og ha betalt kontingent 1 mnd. før årsmøtet.

5.5 Saker som skal behandles på årsmøtet, må være kunngjort på vanlig måte og minst tre uker før årsmøtet holdes. Saker som medlemmer fremmer senere eller på selve årsmøtet, kan ikke realitetsbehandles, men oversendes styret for videre behandling.

5.6 Valgkomite velges av årsmøte. Valgkomiteen består av tre personer som velges for to år av gangen. Hvert år velges det inn vekselvis ett eller to medlemmer.

5.7 Ekstraordinært årsmøte kan avholdes dersom styret eller minimum 20% av de stemmeberettigede medlemmene ber om det.

**6.0 Ledelse**

**6.1 Styre**

6.1.1 Forsamlingens/menighetens/kirkens styre er valgt til å lede arbeidet i forsamlingen/menigheten/kirken, i samsvar med §2. Arbeidet utøves i nært samarbeid med eldste/tilsynsrådet. Styret leder arbeidet i forsamlingen/menigheten/kirken innenfor rammene til NLM sine strategier og målsetninger.

6.1.2 Styret består av fem medlemmer og to varamedlemmer. Styret konstituerer seg selv med leder, nestleder, sekretær og evt. andre funksjoner. Styrets leder velges for ett/to år om gangen. Valgperioden for styremedlemmene er to/fire år. Varamedlemmer velges for ett/to år.

6.1.3 Styret forbereder forsamlingens/menighetens/kirkens årsmøte og legger frem saksliste, årsmelding, revidert regnskap og eventuelt andre saker.

6.1.4 Styret er beslutningsdyktig når tre eller flere av styret, inkludert leder/nestleder, er til stede.

6.1.5 Forsamlingsleder/pastor har tale- og forslagsrett i styret, men er uten stemmerett.

6.1.6 Medlemmer i eldste/tilsynsrådet kan velges til styret.

**6.2 Eldste/tilsynsråd**

6.2.1 De eldste/tilsynsråds primære oppgave er å være åndelige veiledere og rådgivere for enkeltpersoner, styret og forsamlingen/menigheten/kirken.

6.2.2 Eldste/tilsynsrådet består av minst tre menn som har tillit i forsamlingen/menigheten/kirken.

6.2.3 Funksjonstiden er tre/seks år, men en eldste kan gjenvelges for tre/seks nye år. Etter tre/to sammenhengende perioder kan en eldste gjenvelges etter minst ett års opphold.

6.2.4 Eventuell forsamlingsleder/pastor er medlem av eldste/tilsynsrådet i kraft av sin stilling. Han er ikke bundet av funksjonstid.

6.2.5 Eldste/tilsynsråd innstilles av styret og eldste/tilsynsråd sammen. Forslag til eldste/tilsynsråd kan meldes til styret og eldste/tilsynsråd. Kandidater som får 2/3 flertall framlegges til valg i årsmøtet. Det fremmes samme antall kandidater som det antall eldste/tilsynsråd som skal velges.

6.2.6 Eldste/tilsynsrådet konstituerer seg selv.

6.2.7 Styret og eldste/tilsynsrådet møtes regelmessig (minst to ganger årlig) for å samtale om arbeidet og for å sørge for god samhandling i forsamlingen/menigheten/kirken.

6.2.8 Eldste/tilsynsrådet tjener ut fra de ordninger og strukturer som er gjeldene i NLM.

### 7.0 Økonomi

7.1 Forsamlingen/menigheten/kirken tar ansvar for eget arbeid, og et medansvar for NLMs arbeid i Norge og internasjonalt.

7.2 Forsamlinger/menigheter/kirker med ansatte avklarer med NLMs region en plan for økonomi og personaloppfølging, og oversender årsmelding med årsregnskap til orientering.

### 8.0 Endring av lovene

8.1 Endring av disse lovene kan vedtas på årsmøtet med 2/3 flertall når forslag er gjort kjent for delegatene minst tre uker før årsmøtet.

8.2 Lovene og vesentlige endringer skal godkjennes av regionstyret.

8.3 Endringer av lovene må ikke være i strid med grunnreglene i NLM.

### 9.0 Opphør

9.1 Skulle \_\_\_\_\_\_\_\_\_\_\_ (navnet på forsamlingen/menigheten/kirken) bli nedlagt tilfaller midler og eiendommer NLM.

Vedtatt NLMs hovedstyre 04.09.2020

1. Den apostoliske trosbekjennelsen, den nikenske trosbekjennelsen, den athanianske trosbekjennelsen, den augsburgske bekjennelsen/konfesjon og Luthers lille katekisme. [↑](#footnote-ref-2)